LIETUVOS RESPUBLIKOS KULTŪROS MINISTRAS

KULTŪROS PAVELDO DEPARTAMENTO PRIE KULTŪROS MINISTERIJOS DIREKTORIUS

ĮSAKYMAS

DĖL KULTŪROS PAVELDO CENTRO REORGANIZAVIMO IR KULTŪROS PAVELDO CENTRO REORGANIZAVIMO SĄLYGŲ APRAŠO PATVIRTINIMO

2023 m. kovo 22 d. Nr. ĮV-219/Į-76

Vilnius

Vadovaudamiesi Lietuvos Respublikos civilinio kodekso 2.96 straipsniu, 2.97 straipsnio 6 dalimi, Lietuvos Respublikos biudžetinių įstaigų įstatymo 14 straipsniu ir atsižvelgdami į Lietuvos Respublikos Vyriausybės 2022 m. gruodžio 14 d. nutarimą Nr. 1242 „Dėl sutikimo reorganizuoti Kultūros paveldo centrą“:

1. Reorganizuojame nuo 2023 m. liepos 1 d. biudžetinę įstaigą Kultūros paveldo centrą (juridinio asmens kodas – 188204053) skaidymo būdu – išdalinant jo teises ir pareigas biudžetinei įstaigai Kultūros paveldo departamentui prie Kultūros ministerijos (juridinio asmens kodas – 188692688) ir biudžetinei įstaigai Kultūros infrastruktūros centrui (juridinio asmens kodas – 110051791), kurioms po reorganizavimo pereina visos reorganizuojamos biudžetinės įstaigos Kultūros paveldo centro teisės ir pareigos.

2. Tvirtiname pridedamą Kultūros paveldo centro reorganizavimo sąlygų aprašą.

3. Nustatome, kad Kultūros paveldo departamento prie Kultūros ministerijos direktorius ar kitas jo įgaliotas asmuo, biudžetinės įstaigos Kultūros paveldo centro reorganizavimą patvirtinantį dokumentą ir Kultūros paveldo centro reorganizavimo sąlygų aprašą pateikia Juridinių asmenų registrui dėl biudžetinės įstaigos reorganizavimo paskelbimo teisės aktų nustatyta tvarka.

Kultūros ministras Simonas Kairys

Kultūros paveldo departamento

prie Kultūros ministerijos direktorius Vidmantas Bezaras

PATVIRTINTA

Lietuvos Respublikos kultūros ministro ir Kultūros paveldo departamento prie Kultūros ministerijos direktoriaus

2023 m. kovo 22 d. įsakymu Nr. ĮV-219/Į-76

KULTŪROS PAVELDO CENTRO REORGANIZAVIMO SĄLYGŲ APRAŠAS

I SKYRIUS

BENDROSIOS NUOSTATOS

1.	Kultūros paveldo centro reorganizavimo sąlygų aprašas (toliau – Aprašas) nustato Kultūros paveldo centro reorganizavime dalyvaujančias biudžetines įstaigas, reorganizavimo būdą, reorganizavimo momentą, po reorganizavimo veiksiančių biudžetinių įstaigų savininko teises ir pareigas įgyvendinančias institucijas, pasibaigiančios įstaigos – Kultūros paveldo centro funkcijų vykdymo tęstinumą.

2.	Aprašas parengtas vadovaujantis Lietuvos Respublikos civilinio kodekso 2.96 straipsniu, 2.97 straipsnio 1 ir 6 dalimis, 2.99 straipsnio 1 ir 2 dalimis, Lietuvos Respublikos biudžetinių įstaigų įstatymo 14 straipsniu, Lietuvos Respublikos Vyriausybės 2022 m. gruodžio 14 d. nutarimu Nr. 1242 „Dėl sutikimo reorganizuoti Kultūros paveldo centrą“.

II SKYRIUS

REORGANIZUOJAMOS ĮSTAIGOS IR REORGANIZAVIME DALYVAUJANČIŲ ĮSTAIGŲ DUOMENYS

3.	Reorganizuojama įstaiga – Kultūros paveldo centras:

3.1.	teisinė forma – biudžetinė įstaiga;

3.2.	įstaigos buveinė – Vilnius, Ašmenos g. 10;

3.3.	įstaigos kodas – 188204053;

3.4.	registras – duomenys apie įstaigą kaupiami ir saugomi Juridinių asmenų registre (registro tvarkytojas – VĮ Registrų centras).

4.	Reorganizavime dalyvaujanti įstaiga – Kultūros paveldo departamentas prie Kultūros ministerijos:

4.1.	teisinė forma – biudžetinė įstaiga;

4.2.	įstaigos buveinė – Vilnius, Šnipiškių g. 3;

4.3.	įstaigos kodas – 188692688;

4.4.	registras – duomenys apie įstaigą kaupiami ir saugomi Juridinių asmenų registre (registro tvarkytojas – VĮ Registrų centras).

5.	Reorganizavime dalyvaujanti įstaiga – Kultūros infrastruktūros centras:

5.1.	teisinė forma – biudžetinė įstaiga;

5.2.	įstaigos buveinė – Vilnius, Šnipiškių g. 3;

5.3.	įstaigos kodas – 110051791;

5.4.	registras – duomenys apie įstaigą kaupiami ir saugomi Juridinių asmenų registre (registro tvarkytojas – VĮ Registrų centras).

III SKYRIUS

REORGANIZAVIMO BŪDAS, PASIBAIGIANTI BIUDŽETINĖ ĮSTAIGA, PO REORGANIZAVIMO VEIKSIANČIOS BIUDŽETINĖS ĮSTAIGOS

6.	Reorganizavimo būdas – skaidymas, Kultūros paveldo centro teises ir pareigas išdalijant Kultūros paveldo departamentui prie Kultūros ministerijos ir Kultūros infrastruktūros centrui.

7.	Po reorganizavimo pasibaigianti biudžetinė įstaiga – Kultūros paveldo centras (įstaigos kodas – 188204053).

8.	Po reorganizavimo veiksiančios biudžetinės įstaigos:

8.1.	Kultūros paveldo departamentas prie Kultūros ministerijos (įstaigos kodas – 188692688);

8.2.	Kultūros infrastruktūros centras (įstaigos kodas – 110051791).

IV SKYRIUS

MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEIKSIANČIOMS BIUDŽETINĖMS ĮSTAIGOMS

9.	Po reorganizavimo baigiančios savo veiklą kaip biudžetinės įstaigos Kultūros paveldo centro teisės ir pareigos 2023 m. liepos 1 d. perduodamos po reorganizavimo veiksiančioms biudžetinėms įstaigoms – Kultūros paveldo departamentui prie Kultūros ministerijos ir Kultūros infrastruktūros centrui.

10.	Po reorganizavimo baigsianti savo veiklą kaip biudžetinė įstaiga Kultūros paveldo centras 2023 m. birželio 30 d. turi būti išregistruota iš Juridinių asmenų registro, o po reorganizavimo veiksiančių biudžetinių įstaigų – Kultūros paveldo departamento prie Kultūros ministerijos ir Kultūros infrastruktūros centro pakeisti nuostatai turi būti įregistruoti Juridinių asmenų registre.

11.	Reorganizavimas laikomas baigtu, kai į Juridinių asmenų registrą įregistruojami tęsiančių veiklą biudžetinių įstaigų Kultūros paveldo departamento prie Kultūros ministerijos ir Kultūros infrastruktūros centro pakeisti nuostatai.

12.	Reorganizuota biudžetinė įstaiga Kultūros paveldo centras pasibaigia nuo jos išregistravimo iš Juridinių asmenų registro dienos.

V SKYRIUS

PO REORGANIZAVIMO VEIKSIANČIŲ BIUDŽETINIŲ ĮSTAIGŲ SAVININKO TEISES IR PAREIGAS ĮGYVENDINANČIOS INSTITUCIJOS

13.	Po reorganizavimo veiksiančios biudžetinės įstaigos – Kultūros paveldo departamento prie Kultūros ministerijos – savininko teises ir pareigas įgyvendinanti institucija – Lietuvos Respublikos kultūros ministerija.

14.	Po reorganizavimo veiksiančios biudžetinės įstaigos – Kultūros infrastruktūros centro – savininko teises ir pareigas įgyvendinanti institucija – Kultūros ministerija.

___________________